joelniklaus/EU_Wikipedias huggingface dataset:
Krista Mikkonen

Krista Johanna Mikkonen (sündinud 15. märtsil 1972 Haminas) on Soome poliitik, ta kuulub Rohelise Liidu ridadesse. Ta on 6. juunist 2019 Soome keskkonna- ja kliimaminister.

Ta on lõpetanud Kouvolas lütseumi ja 2003. aastal Joensuu Ülikooli (magistrikraadiga bioloogias).

Ta valiti Eduskunna liikmeks 2015. aasta Soome parlamendivalimistel Savo-Karjala valimisringkonnas (Põhja-Karjala ja Põhja-Savo maakonnas), kus ta sai 4624 häält. Eduskunna liikmeks valiti ta ka 2019. aasta Soome parlamendivalimistel. Aastatel 1997–2000 oli ja 2005. aastas on ta Joensuu linnavolikogu liige, aastatel 2005–2012 oli ta Joensuu linnavalitsuse liige.

6. juunist 2019 on ta Soome keskkonna- ja kliimaminister.

Isiklikku 
Ta on abielus Ville Vuorioga ja ta on kolme poja ema.

Välislingid 
Krista Mikkonen Eduskunna kodulehel
Krista Mikkoneni koduleht

Soome poliitikud
Sündinud 1972
Ukraina relvajõudude kindralstaap

Ukraina relvajõudude kindralstaap (ukraina keeles Генеральний штаб Збройних сил України) on Ukraina relvajõudude kõrgeim juhtimisorgan.

Viited

Välislingid 
Должности главнокомандующего ВСУ и начальника Генштаба разделят - Lb.ua, 03.09.2019
Минобороны хочет ускорить разделение должности главнокомандующего и начальника Генштаба - Lb.ua, 27.02.2020
Зеленский подписал закон о главнокомандующем ВСУ и Генштабе ВСУ - Korrespondent.net, 12.03.2020

Ukraina sõjandus
Ajamaja galerii

Ajamaja galerii on kunstigalerii Saare maakonnas Kuressaares aadressil Tallinna tänav 16. Galerii omanik on Saarte Investeering OÜ. Galerii tööd koordineerib MTÜ Kuressaare Raeühing.

Galerii avati 31. augustil 2006.

Galeriis on oma näitus olnud näiteks Ivar Kaasikul, Tiiu Pallo-Vaigul, Illimar Paulil, Peeter Mudistil, Navitrollal.

Viited

Välislingid
https://saaremaa.info/ajamaja-galerii/

Eesti galeriid
Kuressaare
Eesti Kunstiakadeemia galerii

Eesti Kunstiakadeemia galerii (lühemalt EKA galerii) on Eesti Kunstiakadeemia juures asuv kunstigalerii, kus oma töid eksponeerivad EKA õpilased.

Galerii asutati 1995. Algul oli see EKA hoone (Tartu maantee 1) fuajees. Tänapäeval asub galerii EKA uues majas (Põhja puiestee 7).

Viited

Välislingid
Galeriist EKA kodulehel

Eesti Kunstiakadeemia
Tallinna galeriid
Tsentuurio

Tsentuurio (ladina keeles centurio; kreeka keeles hekatóntarkhos) oli ohvitser Vana-Rooma armees.

Tsentuurio juhtis enamasti umbes 80 leegionärist koosnenud allüksust, mida nimetati tsentuuriaks (centuria; tõlkes 'sadakond'). Tsentsuuriaid oli leegionis üldiselt 60, ning kuuest tsentsuuriast koosnes omakorda kohort – leegioni tähtsaim taktikaline üksus. Kohorti juhiks oli kuuest tsentuuriost kõige kogenum (pilus prior) kes samaaegselt juhtis edasi ka oma tsentuuriot.

Leegioni tähtsaim tsentuurio oli esimese kohorti esimene tsentuurion – primus pilus (tõlkes 'esimene oda').

Palk 
Tsentuuriote palk oli tavaleegionäri omast märkimisväärselt suurem, samuti oli neil õigus suuremale sõjasaagile. Vana-Kreeka ajaloolase Polybiuse järgi oli tsentuurio palk 2. sajandil eKr tavaleegionäriga võrreldes kahekordne. Keiser Augustuse valitsemisajal kasvas see palgalõhe vähemalt 17 kordseks: tsentuurio palk võis nüüd ulatuda 3750–15 000 denaarini aastas, sõltuvalt tema tähtsusest.

Kui keisririigi ajajärgul jagati sõduritele aeg-ajalt – näiteks tähtsate võitude või üldiste avalike pidupäevade puhul – rahalisi boonuseid, siis ka need olid tsentuuriote jaoks tavalisest suuremad. Samuti levis samal ajajärgul tsentuuriote hulgas komme võtta oma tsentuuriosse kuulunud leegionäridelt leebema kohtlemise eest pistist. Näiteks võis tsentuurio pistise eest määrata leegionärile kergemaid ülesandeid või soovitada teda edutamiseks.

Vaata ka

Ajaloost tuntud tsentuurioid 

 Bergamo Aleksander
 Cassius Chaerea
 Cornelius
 Gaius Crastinus
 Longinus
 Lucius Artorius Castus
 Lucius Vorenus ja Titus Pullo
 Marcus Caelius
 Sempronius Densus
 Spurius Ligustinus
 Verus

Muu 
 Primus pilus
 Vitis
 Evocatus
 Praefectus castrorum

Märkused 
  Leegionäride arv tsentuurios võis kohati oludest ja ajastust olenevalt muutuda.
  Tegelikult oli tollal tegu pigem igapäevase stipendiumiga, mille eest pidid sõdurid ise hankima omale toidu ja varustuse. Stipendiumisüsteem asendati hiljem tavalise aastapalgaga.

Viited

Kirjandus 
 Adkins, Lesley; Adkins, Roy A. (1998). Handbook to Life in Ancient Rome. OUP USA. ISBN 9780195123326
 Carey, Brian Todd; Allfree, Joshua; Cairns, John (2006). Warfare in the Ancient World. Pen and Sword. ISBN 9781783370689
 D'Amato, Raffaele (2012). Roman Centurions 31 BC–AD 500: The Classical and Late Empire. Bloomsbury Publishing. ISBN 9781849087964

Vana-Rooma sõjandus
Sõjaväelised auastmed
Uno Veeperv

Uno Veeperv (kuni 2. juunini 1936 Uno Veeber; 3. august 1930 Hummuli vald, Viljandimaa – 26. juuli 2010 Viljandi) oli Eesti NSV parteitöötaja ja omavalitsustegelane.

Ta lõpetas 1967. aastal Tartu Riikliku Ülikooli ajaloo erialal.

1950. aastast oli ta ELKNÜ Valga Rajoonikomitee instruktor, 1951–1958 töötas ajakirjanikuna Valga rajoonis. 1958. aastal oli ta Kiviõli rajooni ajalehe Töö Lipp toimetaja, seejärel ajalehe Valga Kommunist kirjade osakonna juhataja. Aastatel 1959–1962 oli ta EKP Valga Rajoonikomitee lektor-konsultant, hiljem propaganda- ja agitatsiooniosakonna juhataja, 1962–1965 Valga rajooni Partei- ja Riigikontrolli Komitee esimees, 1965–1979 EKP Valga Rajoonikomitee I sekretär, 1979–1987 Viljandi rajooni RSN Täitevkomitee esimees. Aastatel 1988–1999 oli ta ETA erikorrespondent.

NLKP liige 1952. aastast. Ta oli Eesti NSV Ülemnõukogu VIII, IX ja X koosseisu saadik.

Tunnustus
1968 – Kalevi auliige
Tööpunalipu orden
orden "Austuse märk"

Viited

Eestimaa Kommunistliku Partei liikmed
Eesti NSV VIII Ülemnõukogu liikmed
Eesti NSV IX Ülemnõukogu liikmed
Eesti NSV X Ülemnõukogu liikmed
Eesti ajakirjanikud
Tööpunalipu ordeni kavalerid
Ordeni "Austuse märk" kavalerid 
Kalevi auliikmed
Tartu Ülikooli ajaloo-keeleteaduskonna vilistlased
Eestistatud nimega inimesed
Viljandi Metsakalmistule maetud
Sündinud 1930
Surnud 2010
Küü galerii

Küü galerii (stiliseeritult KÜÜ galerii) oli kunstigalerii Tartus aadressil Küütri tänav 2. 

Galerii asutati 1992. 1990. keskpaigas nimetati galerii ümber Legendi-nimeliseks kõrtsigaleriiks. Hiljem tegutses samas kohas Y-galerii.

Viited

Tartu galeriid
Jumalaema Korsuni pühakuju kabel

Jumalaema Korsuni pühakuju kabel (vene keeles Часовня Корсунской иконы Божией Матери) on kabel Setumaal Irboskas, tänapäevase haldusjaotuse järgi Venemaal Pihkva oblastis Petseri rajoonis. 

Kabeli projekteeris arhitekt Aleksandr Vladovski. Kabel valmis 1931. aastal.

Kabeli portaali kohal paikneb ikoonikapp jumalaema Korsuni ikooniga, mille maalis ikoonimaalija Pimen Sofronov 1931. aastal.

Viited

Irboska
Setumaa
Eesti kabelid
Petseri rajooni kirikud
Venemaa ehitised
Lumekirp

Lumekirp (Entomobrya nivalis) hooghännaliste klassi kuuluv loomaliik.

Loom elab samblas. Looma leidub ka Eestis.

Viited

Välislingid

Hooghännalised
Eesti loomad
Gerich

Gerich on Ida-Preisimaalt Wischwillist pärit literaadi- ja aadlisuguvõsa.

Ajalugu
Suguvõsaliin algab Wischwilli pastori Theodor Siegfried Gerichiga (suri 1748). Tema poeg Theodor Siegfried Gerich (1744−1814) rändas XVIII sajandi 2. poolel Liivimaale. 1780. aastate lõpul asus elama Tartusse, kus oli linna magistraadi ametnik, kreisikohtu protokollija ja maakohtu arhivaar. Tema kaks pojapoega Louis Emil Friedrich Gerich (1833−1909) ja Carl Eduard Theodor Gerich (1837−1907) said 1851. aastal pärilikeks aukodanikeks. Vendadest noorem omandas 1860. aasta 15. juunil (vkj) Vene aadlidiplomi ja võeti 1890. aasta 11. juulil Liivimaa kubermangu aadlisuguvõsaraamatusse. Temast sai suguvõsa Soome liini rajaja, tema järeltulijad elavad seal tänini.

Suguvõsa liikmeid
Theodor Siegfried Gerich (1744−1814), Tartu maakohtu arhivaar
Carl Eduard Theodor von Gerich (1837−1907), tõeline riiginõunik, arst
Paul Bruno von Gerich (1873−1951), kindralleitnant
Ottokar Gerich (1897−?), inseneriteaduse doktor, Berliini ülemehitusnõunik
Ottokar Gerich (sündinud 1932), riigiteaduse doktor

Viited

Kirjandus
Zum Andenken an einen würdigen Greis Theodor Siegfried Gerich. Dorpat: Gerdruckt bei Johann Christian Schünmann, 1814 .

Välislingid
Gerichi suguvõsa Soome liini genealoogia

Liivimaa immatrikuleerimata aadel
Veidrad asjad

"Veidrad asjad" (originaalpealkirjaga "Stranger Things") on Ameerika Ühendriikide ulme- ja õudussari, mille idee autorid, stsenaristid, režissöörid ja produtsendid on Vennad Dufferid ning mida levitab Netflix.

Esimese hooaja peaosades on Winona Ryder, David Harbour, Finn Wolfhard, Millie Bobby Brown, Gaten Matarazzo, Caleb McLaughlin, Natalia Dyer, Charlie Heaton ja Cara Buono. Kõrvalosades on Matthew Modine, Noah Schnapp ja Joe Keery. Teises hooajas on Schnapp ja Keery samuti peaosades, lisaks neile ka Sadie Sink, Dacre Montgomery, Sean Astin ja Paul Reiser koos Priah Fergusoniga kõrvalosas. Kolmandast hooajast täidab Ferguson teiste hulgas üht peaosa, uus peaosatäitja on ka Maya Hawke.

Sarja esimene hooaeg esilinastus Netflixis 15. juulil 2016. Kriitikud hindasid hooaega positiivselt selle tegelaste, atmosfääri, helitausta, stsenaariumi, režii- ja näitlejatöö eest. Teine hooaeg ühtekokku üheksa jaoga esilinastus 27. oktoobril 2017. Kolmas hooaeg 8 jaoga ilmus 4. juulil 2019. Vennad Dufferid on öelnud, et sari lõpeb tõenäoliselt pärast neljandat või viiendat hooaega. Sari on kokku saanud 31 Primetime Emmy auhinna nominatsiooni, seejuures parim draamasarja kategoorias, ja neli Kuldgloobuse nominatsiooni.

Hooajad ja jaod

1. hooaeg (2016)

2. hooaeg (2017)

3. hooaeg (2019)

Osatäitjad

Viited

Välislingid 

 
 "Veidrad asjad" Netflixis
 "Veidrad asjad" IMDb-s

Ulmesarjad
Õudussarjad
Ameerika Ühendriikide telesarjad
Netflixi telesaated
VEF-Pabaži

VEF-Pabaži (ka VEFa Pabaži või Vefa Pabaži) on küla (vasarnīcu ciems ehk suvilapiirkond) Lätis Saulkrasti piirkonnas Saulkrasti vallas. Küla asub valla keskosas Pēterupe jõe kaldal ja jääb piirkonna keskusest Saulkrastist 4,4 ning Riiast 46,2 km kaugusele.

Külas asuvad Vefieši, Dārziņi ja Poligonsi bussipeatused.

Aastal 2017 oli külas 19 elanikku, aastal 2019 oli elanikke 29.

Vaata ka
VEF
Pabaži

Viited

Saulkrasti piirkonna külad
Greenwichi Ülikool

Greenwichi Ülikool (inglise keeles University of Greenwich) on ülikool Inglismaal Londonis.

Ülikool asutati 1890.

Ülikoolis õpib üle 19 000 üliõpilase (2016).

Viited

Välislingid 
Koduleht

Suurbritannia ülikoolid
London
Püüfaasan

Püüfaasan (Ithaginis cruentus) on faasanlaste sugukonda kuuluva püüfaasani perekonna ainuke liik.

See elutseb Indias, Nepalis, Bhutanis, Hiinas ja Põhja-Myanmaris.

Püüfaasan oli aastatel 1642–1975 eksisteerinud Sikkimi kuningriigi rahvuslind ja on siiani India Sikkimi osariigi lind.

Alamliigid 
Püüfaasanil on neliteist üldtunnustatud alaliiki:
 I. c. annae (Mayr & Birckhead, 1937) – Kesk-Hiina läänepoolsem külg (Loode-Sichuan)
 I. c. affinis (CW Beebe, 1912) – Kirde-India (Sikkim), Lääne-Bhutan ja Kagu-Tiibet
 I. c. beicki (Mayr & Birckhead, 1937) – Kesk-Hiina põhjapoolsem külg (Kirde-Qinghai)
 I. c. berezowskii (Bianchi, 1903) – Kesk-Hiina (Lõuna-Gansu ja Põhja-Sichuan)
 I. c. clarkei (Rothschild, 1920) – Kesk-Hiina lõunapoolsem külg (Loode-Yunnan)
 I. c. cruentus (Hardwicke, 1821) – Põhja-Nepalist kuni Lõuna-Tiibetini
 I. c. geoffroyi (Verreaux, 1867) – Kagu-Tiibet
 I. c. holoptilus (Greenway, 1933) – Kesk-Hiina lõunapoolsem külg (Yunnan)
 I. c. kuseri (CW Beebe, 1912) – Kirde-India (Arunachal Pradeshi idaosa & Põhja-Assam) ja Lõuna-Hiina (Kagu-Tiibet ja Loode-Yunnan)
 I. c. marionae (Mayr, 1941) – Lõuna-Hiina (Lääne-Yunnan) ja Kirde-Myanmari piirialad
 I. c. michaelis (Bianchi, 1903) – Kesk-Hiina põhjapoolsem külg (Loode-Gansu ja Põhja-Qinghai)
 I. c. rocki (Riley, 1925) – Kesk-Hiina lõunapoolsem külg (Loode-Yunnan)
 I. c. sinensis (David, 1873) – Kesk-Hiina (Shaanxi)
 I. c. tibetanus (ECS Baker, 1914) – Ida-Bhutan ja Kagu-Tiibet

Välimus 

Täiskasvanud püüfaasanid kaaluvad enamjaolt 410–655 g, isaslinnud on pikkuselt 44–48 cm (saba 16,5–18 cm) ja emaslinnud 39,5–42 cm (saba 14–15,5 cm).

Käitumine

Toitumine 
Nad toituvad elupaigast ja aastaajast sõltuvalt muuhulgas näiteks samblast, mahalangenud lehtedest, rohuvõrsetest, seemnetest ja marjadest.

Pesitsemine 
Liigi pesitsusaeg on enamasti alates aprilli keskpaigast kuni juuni lõpuni. Pesa teevad nad maapinna lohkudesse ja vooderdavad selle rohuga.

Kurnas on 2–7 roosakat-tuhmkollakat, kohati punaste ja tumepruunide tähnidega muna. Liigi haudeperiood kestab 37 päeva vabas looduses (26–29 kinnipüütuna) ja haudumisega tegeleb ainult emaslind, kuid poegi toidavad hiljem mõlemad.

Seisund 

Rahvusvahelise Looduskaitseliidu punase nimistu järgi on liik soodsas seisundis.

Viited

Kirjandus 

 Kazmierczak, Krys; Singh, Raj (1998). A Birdwatchers' Guide to India. London, UK: Prion. ISBN 978-1-871104-08-0.
 Verma, Rajesh (1999). Sikkim: A Guide and Handbook : with Road, Town, and Trekking Maps. Gangtok, India: S. Verma. ASIN B0006FEJ74.

Faasanlased
Aasia linnud
Rakvere Waldorfkool

Rakvere Waldorfkool (varasema nimega Rakvere Vanalinna Kool) on Lääne-Viru maakonnas Rakveres aadressil Pikk tänav 18 tegutsev Waldorfi kool. 

Kool on 9-klassiline. Kooli peab üleval Rakvere Vabakooli Selts.

Kool asutati 2011. aastal nimega Rakvere Vanalinna Kool.

Viited

Välislingid
Koduleht

Rakvere koolid
Waldorfkoolid
Helmut Riispere

Helmut Riispere (4. märts 1907 Porkuni vald, Virumaa – 31. detsember 1996 Lund) oli eesti loomaarst.

Elukäik 
Riispere sündis põllumehe perekonnas. Ta õppis Väike-Maarja algkoolis ja Reaalgümnaasiumis, mille lõpetas 1927. aastal. Samal aastal astus Tartu Ülikooli filosoofiateaduskonda, kust järgmisel aastal läks sõjaväekohustust täitma. 1929. aastal lõpetas ta Sõjaväe Ühendatud Õppeasutuste aspirantide kursuse lipnikuna. 1931. aastal astus Tartu Ülikooli loomaarstiteaduskonda, mille lõpetas 1937. aastal. Üliõpilasena oli ta Akadeemilise Loomaarstiteadusliku Seltsi ja Korp! Fraternitas Tartuensise liige.

1944. aastal emigreerus Soome, kus osales Jätkusõjas Karjala kannasel ratsarügemendi loomaarstina. Hiljem asus elama Rootsi, kus lõpetas kunstliku seemendamise erikursuse Stockholmi Veterinaarülikooli juures. Osales Eesti Veterinaararstide Ühingu Rootsis tegevuses ning oli ühingu ajakirja Eesti Veterinaararst toimetaja selle asutamisest lõpuni.

Töökohad ja ametid 

 Iseseisev talupidaja (1921–1931)
 Loomaarsti praktika aasta Rasinal (1938)
 Vaivara jaoskonna loomaarst (1939–1941)
 Lüganuse jaoskonna loomaarst (1941–1944)
 Kunstliku seemendamise veterinaararst Norrköping ja Syd-Västra Skåne semiinühingutes (1945–1972)
 Ajakirja Eesti Veterinaararst toimetaja (1950–1978, kokku 18 numbrit)

Tunnustus 
Ta oli 1990. aastast Eesti Loomaarstide Ühingu auliige.

Viited 

Loomaarstide Koja liikmed
7. Jalaväerügemendi koosseis
Tartu Ülikooli loomaarstiteaduskonna vilistlased
Korporatsioon Fraternitas Tartuensise liikmed
Eestistatud nimega inimesed
Eestlased Rootsis
Sündinud 1907
Surnud 1996
Aseriaru tuulepark

Aseriaru tuulepark on tuulepark Lääne-Viru maakonnas Viru-Nigula vallas Aseriaru ja Oru külas, Tallinn–Narva maantee ja Soome lahe vahel. Tuulepark valmis 2011. aastal ja esimene tuulik ühendati elektrivõrguga 2011. aasta septembris. Tuulepargi hõlmatava maa-ala suurus on 200 hektarit.

Tuulepargis on kaheksa Winwind WWD-3 elektrituulikut, igaüks võimsusega 3 MW. Tuulepargi koguvõimsus on 24 MW ning prognoositav aastatoodang 65 GWh.

Elektrituulikute tootja on Soome ettevõte Winwind Oy. 1026 tonni kaaluva tuuliku masti kõrgus on 90 meetrit, rootori läbimõõt 103 meetrit ning kavandatud eluiga 20 aastat.

Aseriaru tuulepargi aastatoodang

Viited

Välislingid 
Video Aseriaru tuulepargi valmimisest

Eesti tuuleelektrijaamad
Viru-Nigula vald
Sean Astin

Sean Patrick Astin (sündinud Duke; 25. veebruar 1971) on Ameerika Ühendriikide näitleja, režissöör ja filmiprodutsent.

Astini kuulsaim roll on olnud Tobajuss Mängla "Sõrmuste isanda" filmitriloogias (2001–2003). Ta on mänginud ka sellistes filmides nagu "The Goonies" (1985) ja "Rudy" (1993) ning teleseriaalis "Veidrad asjad" (2017–2019).

Elulugu 
Sean Astin sündis 1971. aastal California osariigis Santa Monicas näitlejanna Patty Duke'i ja Michael Telli pojana. Vanemad lahutasid ainult 13 päeva kestnud abielu enne Seani sündi. Aastatel 1972–1985 oli ta ema abielus näitleja John Astiniga, kes adopteeris Seani.

Viited

Välislingid 

 Ametlik koduleht (inglise keeles)
 Sean Astin IMDb-s

Ameerika Ühendriikide näitlejad
Sündinud 1971
Moremela

Moremela on asula Lõuna-Aafrika Vabariigis Mpumalanga provintsis Ehlanzeni ringkonnas Thaba Chweu vallas.

2011. aasta rahvaloenduse andmetel oli Moremela elanikest mustanahalisi aafriklasi 98,87%, värvilisi 0,74%, valgeid 0,12%, India või Aasia päritolu inimesi 0,12% ja teisi 0,14%. Pedi keelt pidas emakeeleks 88,65% inimesi, inglise keelt 2,45%, suulu keelt 2,03%, sotho keelt 2,00%, svaasi keelt 1,19% ja afrikaani keelt 1,15%.

Viited

Lõuna-Aafrika Vabariigi asulad
Swalala

Swalala on asula Lõuna-Aafrika Vabariigis Mpumalanga provintsis Ehlanzeni ringkonnas Mbombela vallas.

2011. aasta rahvaloenduse andmetel oli Swalala elanikest mustanahalisi aafriklasi 99,01%, värvilisi 0,40%, India või Aasia päritolu inimesi 0,14%, valgeid 0,05% ja teisi 0,40%. Svaasi keelt pidas emakeeleks 92,29% inimesi, sotho keelt 2,13% ja tsonga keelt 0,95%.

Viited

Lõuna-Aafrika Vabariigi asulad
Okkerneutboom

Okkerneutboom on linn Lõuna-Aafrika Vabariigis Mpumalanga provintsis Ehlanzeni ringkonnas Bushbuckridge'i vallas.

2011. aasta rahvaloenduse andmetel oli Okkerneutboomi elanikest mustanahalisi aafriklasi 99,76%, India või Aasia päritolu inimesi 0,10%, värvilisi 0,03%, valgeid 0,02% ja teisi 0,08%. Tsonga keelt pidas emakeeleks 89,26% inimesi, pedi keelt 4,54%, sotho keelt 3,32%, svaasi keelt 0,97% ja inglise keelt 0,82%.

Viited

Mpumalanga provintsi linnad
Bushbuckridge

Bushbuckridge (afrikaani keeles Bosbokrand) on linn Lõuna-Aafrika Vabariigis Mpumalanga provintsis Ehlanzeni ringkonnas, Bushbuckridge'i valla halduskeskus.

Bushbuckridge on saanud alguse 1884. aastal rajatud kaubapunktist.

2011. aasta rahvaloenduse andmetel oli Bushbuckridge'i elanikest mustanahalisi aafriklasi 99,35%, India või Aasia päritolu inimesi 0,42%, valgeid 0,09%, värvilisi 0,05% ja teisi 0,05%. Pedi keelt 57,67%, sotho keelt 20,06%, tsonga keelt 10,70%, suulu keelt 4,49%, svaasi keelt 4,17% ja inglise keelt 0,88%.

Viited

Mpumalanga provintsi linnad
Chrissiesmeer

Chrissiesmeer on linn Lõuna-Aafrika Vabariigis Mpumalanga provintsis Gert Sibande ringkonnas Msukaligwa vallas. Linn asub Chrissie järve põhjakaldal.

Chrissiesmeeri asutasid 1860. aastal voortrekkerid. Asula sai nime voortrekkerite ühe liidri Andries Pretoriuse tütre Christina järgi.

2011. aasta rahvaloenduse andmetel oli Chrissiesmeeri elanikest mustanahalisi aafriklasi 93,97%, valgeid 5,23%, India või Aasia päritolu inimesi 0,70% ja värvilisi 0,07%. Suulu keelt pidas emakeeleks 62,39%, svaasi keelt 26,53%, afrikaani keelt 4,50% ja inglise keelt 2,38%.

Viited

Mpumalanga provintsi linnad
Davel

Davel on asula Lõuna-Aafrika Vabariigis Mpumalanga provintsis Gert Sibande ringkonnas Msukaligwa vallas.

2011. aasta rahvaloenduse andmetel oli Daveli elanikest mustanahalisi aafriklasi 96,14%, värvilisi 1,93%, valgeid 1,76% ja teisi 0,17%. Suulu keelt pidas emakeeleks 84,62% inimesi, afrikaani keelt 3,03%, inglise keelt 2,52% ja svaasi keelt 2,10%.

Viited

Lõuna-Aafrika Vabariigi asulad
Mooiplaas

Mooiplaas on linn Lõuna-Aafrika Vabariigis Mpumalanga provintsis Gert Sibande ringkonnas Albert Luthuli vallas.

2011. aasta rahvaloenduse andmetel oli Mooiplaasi elanikest mustanahalisi aafriklasi 99,79%, valgeid 0,07%, India või Aasia päritolu inimesi 0,05%, värvilisi 0,05% ja teisi 0,02%. Svaasi keelt pidas emakeeleks 95,54% inimesi, suulu keelt 2,10%, tsonga keelt 0,74% ja afrikaani keelt 0,41%.

Viited

Mpumalanga provintsi linnad
Järeltulijad (film, 2015)

"Järeltulijad" (originaalpealkirjaga "Descendants") on 2015. aasta Ameerika Ühendriikide telefilm, mille lavastaja on Kenny Ortega.

Filmi peaosatäitjad on Dove Cameron, Cameron Boyce, Sofia Carson ja Booboo Stewart.

Film oli eetris 31. juulil 2015 kanalil Disney Channel. 21. juulil 2017 esilinastus filmi järg "Järeltulija 2".

Välislingid 
 Ametlik koduleht (inglise keeles)
 "Järeltulijad" IMDb-s

Ameerika Ühendriikide filmid
Muusikalid
Fantaasiafilmid
2015. aasta filmid
Manaar

Manaar on asula Lõuna-Aafrika Vabariigis Mpumalanga provintsis Gert Sibande ringkonnas Albert Luthuli vallas.

2011. aasta rahvaloenduse andmetel oli Manaari elanikest mustanahalisi aafriklasi 100,00%. Svaasi keelt pidas emakeeleks 97,72% inimesi, tsonga keelt 0,31% ja suulu keelt 0,21%.

Viited

Mpumalanga provintsi linnad
Dirkiesdorp

Dirkiesdorp on linn Lõuna-Aafrika Vabariigis Mpumalanga provintsis Gert Sibande ringkonnas Mkhondo vallas.

2011. aasta rahvaloenduse andmetel oli Dirkiesdorpi elanikest mustanahalisi aafriklasi 99,10%, India või Aasia päritolu inimesi 0,45%, värvilisi 0,33% ja valgeid 0,08%. Suulu keelt pidas emakeeleks 92,72% inimesi, ndebele keelt 2,18%, inglise keelt 1,64%, tsvana keelt 0,99% ja viipekeelt 0,74%.

Viited

Mpumalanga provintsi linnad
Passaic

Passaic on linn New Jersey osariigis Passaici maakonnas (mille halduskeskus on Paterson).

Viited

Vaata ka
Passaici jõgi
Paterson

Paterson on linn USA-s New Jersey osariigis, Passaici maakonna halduskeskus. Läbi linna voolab Passaici jõgi, mis moodustab lisaks tervenisti linna idapiiri.

Elanike arv on 2020. aasta rahvaloenduse kohaselt 159 732. See on elanike arvult osariigi suuruselt kolmas linn. See on üks suurima asustustihedusega linnu USA-s – asustustihendus 7333 in/km². Linnas elab palju ladinaameeriklasi, lisaks sisserändajaid Türgist, Araabia maadest ja Lõuna-Aasiast.

Paterson sai linnaõigused 14. aprillil 1851. Linn sai nime riigimehe ja New Jersey kuberneri William Patersoni järgi.

Linnas asub väliseestlaste 1950. aastal asutatud Patersoni Pauluse kogudus.

Viited

Välislingid 

 https://www.patersonnj.gov/

New Jersey linnad
Nkantolo

Nkantolo on küla Lõuna-Aafrika Vabariigis Ida-Kapimaa provintsis Alfred Nzo ringkonnas Mbizana vallas.

2011. aasta rahvaloenduse andmetel oli Nkantolo elanikest mustanahalisi aafriklasi 99,74%, valgeid 0,09%, India või Aasia päritolu inimesi 0,09% ja värvilisi 0,09%. Koosa keelt pidas emakeeleks 95,43% inimesi, inglise keelt 1,67% ja sotho keelt 1,05%.

Nkantolos on sündinud Oliver Tambo (1917–1993), kes oli aastatel 1967–1991 Aafrika Rahvuskongressi president.

Viited

Lõuna-Aafrika Vabariigi asulad
Blade Nzimande

Bonginkosi Emmanuel "Blade" Nzimande (sündinud 14. aprillil 1958 Edendale'is) on Lõuna-Aafrika Vabariigi poliitik, alates 1998. aastast on ta Lõuna-Aafrika Vabariigi Kommunistliku Partei peasekretär.

1980. aastal lõpetas ta Natali Ülikooli Pietermaritzburgis psühholoogia erialal, 1981. aastal omandas ta samas magistrikraadi tööstuspsühholoogia erialal ja 1993. aastal doktorikraadi tööstuse ja töö uuringute ajal.

Nzimande astus Lõuna-Aafrika Vabariigi Kommunistlikku Parteisse 1988. aastal, partei peasekretäriks valiti ta 1998. aasta juulis. Ta on ka Aafrika Rahvuskongressi Rahvusliku Täitevkomitee liige.

Blade Nzimande oli 11. maist 2009 kuni 17. oktoobrini 2017 Lõuna-Aafrika Vabariigi kõrghariduse ja kutseõppe minister. 28. veebruarist 2018 kuni 29. maini 2019 oli ta Lõuna-Aafrika Vabariigi transpordiminister. Lühiajaliselt oli ta 2018. aasta 13. novembrist kuni 22. novembrini siseasjade ministri kohusetäitja.

Alates 30. maist 2019 on Blade Nzimande kõrghariduse, teaduse ja tehnoloogia minister.

Viited

Lõuna-Aafrika Vabariigi poliitikud
Transpordiministrid
Sündinud 1958
Läyliäinen

Läyliäinen on osa Loppi vallast ja asub omavalitsuse lõunaosas. Lähimad linnad on Karkkila (20 km), Hyvinkää (25 km) ja Riihimäki (30 km). Kaugused teistesse linnadesse: Hämeenlinna 60 km, Helsingi 60 km, Tampere 130 km ja Turu 150 km.

2017. aastal oli Läyliäinenel 872 inimest. Lilliani linnas on ka palju suvilaid, millest enamik asub Keihäsjärves ja Heratuses.

Filmid
Neli pikka filmi, Sillankorvan emäntä 1953. aastal, Riihalan valtias 1956. aastal, filmi mõned osad Iron Horsemen 1994. aastal Aki Kaurismäki toodetud ja režissöör Gilles Charmant, ja Kovia miehiä 1999. aastal.

Välislingid 
 Läyliäisten kyläyhdistys ry

Soome asulad
Loppi vald
Kanta-Häme maakond
Abbotspoort

Abbotspoort on asula Lõuna-Aafrika Vabariigis Limpopo provintsis Waterbergi ringkonnas Lephalale vallas.

2011. aasta rahvaloenduse andmetel oli Abbotspoorti elanikest mustanahalisi aafriklasi 99,28%, värvilisi 0,24%, valgeid 0,16%, India või Aasia päritolu inimesi 0,04% ja teisi 0,24%. Pedi keelt pidas emakeeleks 93,65% inimesi, tsvana keelt 1.29%, afrikaani keelt 1,25% ja suulu keelt 1,00%.

Viited

Lõuna-Aafrika Vabariigi asulad
Heli Kohv

Heli Kohv (sündinud 17. juulil 1963 Tartus) on eesti balletitantsija.

Eluloolist 
Ta lõpetas 1981. aastal Tallinna Koreograafiakooli (erialaõppejõud Tatjana Kase) ning 1989. aastal Jaan Toominga ja Ülo Vilimaa draamastuudio.

Töötas 1981–2001 Vanemuises, on mänginud Tartu Lasteteatris eesti rahvaluulel põhinevas lavastuses "Ristitud mets" (1991) ja Monika Fethi "Võlurites" (1999) ning Tallinnfilmi filmides "Karoliine hõbelõng" (1985) ja "Äratus" (1989). On teinud aastail 1989–1998 liikumisseadeid Tartu Lasteteatri etendustele. Korraldas aastail 1997–1998 koos Mari Murdveega vanakreeka kultuuri suveseminare "Symposion". 

On alates 1988. aastast Eesti Teatriliidu liige ja Eesti Balletiliidu tegevliige alates 1998. aastast.

Rolle lavastustes 
 Swanilda sõbratar (Léo Delibes' "Coppélia", 1982)
 Mari (Lydia Austeri "Tiina", 1984)
 Noor naine (Mai Murdmaa "Kirgastumine: Hüvastijätt", Gustav Mahleri muusikale, 1985)
 Pinocchio (Juri Puzakovi "Koreograafilised novellid": "Kontsert kirjutusmasinale re-mažoor", Alo Mattiiseni muusikale, 1986)
 kloun Francoise (Vassili Medvedevi "Härg katusel", Darius Milhaud’ muusikale, 1987)
 Morena ja Liblikas (Lydia Austeri "Bambi", 1987)
 Seunala Anna, Kahvatu neitsi ja Köstri Anna (Eero Ojaneni "Seitse venda", 1988)
 solist (Mare Tomminga "Kevadised manuskriptid", Antonio Vivaldi, Fritz Kreisleri ja Lepo Sumera muusikale, 1989)
 Olly Västrik (Ilmar Külveti "Menning", 1990)
 solist (Mare Tomminga "Carmina burana", Carl Orffi muusikale, 1991)
 Lill (Peeter Volkonski ja Mare Tomminga "Väike prints", 1991)
 solist (Mare Tomminga "African Sanctus", David Fanshawe'i muusikale, 1992)
 esitaja (Ülo Vilimaa "Kolm viini tooli", 1993)
 Ohver (Mare Tomminga "Pildi sisse minek". Igor Stravinski "Pühitsetud kevad", 1997)
 Myrrine (Aristophanese ja Rachid Tika "Lysistrate", 1999)

Isiklikku
Heli Kohvi isa on viiuldaja Arnold Kohv, ema oli õpetaja.

Viited

Välislingid 
 Pilk lavalt lavale: Eesti NSV riikliku preemia kandidaate. Intervjueerinud A. Põldmäe. – Sirp ja Vasar, 1. mai 1985 (balletist Tiina: Heli Kohv - Mari teine osatäitja)
 Kohv, Heli. Eesti Entsüklopeedia. Eesti teatri biograafilise leksikoni kirje Eesti Teatriliidu lehel

Eesti tantsijad
Sündinud 1963
Ingolstadti ülikool

Ingolstadti ülikool (saksa keeles Universität Ingolstadt) oli ülikool Saksamaal Ingolstadtis. Ülikool tegutses 1472–1800.
Selle järglaseks loetakse LMU Müncheni.

Saksamaa ülikoolid
Thibela

Thibela on küla Lõuna-Aafrika Vabariigis Free State'i provintsis Thabo Mofutsanyana ringkonnas Maluti-a-Phofungi vallas.

2011. aasta rahvaloenduse andmetel oli Thibela elanikest mustanahalisi aafriklasi 100,00%. Sotho keelt pidas emakeeleks 89,11% inimesi, afrikaani keelt 4,36%, suulu keelt 3,49% ja inglise keelt 3,05%.

Viited

Lõuna-Aafrika Vabariigi asulad
Tseki

Tseki on linn Lõuna-Aafrika Vabariigis Free State'i provintsis Thabo Mofutsanyana ringkonnas Maluti-a-Phofungi vallas.

2011. aasta rahvaloenduse andmetel oli Tseki elanikest mustanahalisi aafriklasi 99,81%, värvilisi 0,14%, valgeid 0,01%, India või Aasia päritolu inimesi 0,01% ja teisi 0,03%. Sotho keelt pidas emakeeleks 94,16% inimesi, suulu keelt 2,04%, viipekeelt 1,38%, afrikaani keelt 1,12% ja inglise keelt 0,54%.

Viited

Free State'i provintsi linnad
Eston

Eston on väikelinn Inglismaal North Yorkshire'i krahvkonnas.

Linnas elab 7000 inimest (2011).

Inglismaa linnad
North Yorkshire
Makwane

Makwane on asula Lõuna-Aafrika Vabariigis Free State'i provintsis Thabo Mofutsanyana ringkonnas Maluti-a-Phofungi vallas.

2011. aasta rahvaloenduse andmetel oli Makwane elanikest mustanahalisi aafriklasi 99,72%, värvilisi 0,12%, valgeid 0,08%, India või Aasia päritolu inimesi 0,06% ja teisi 0,03%. Sotho keelt pidas emakeeleks 90,82% inimesi, suulu keelt 4,82%, viipekeelt 1,50%, afrikaani keelt 0,88% ja inglise keelt 0,88%.

Viited

Lõuna-Aafrika Vabariigi asulad
Viljoensdrif

Viljoensdrif on asula Lõuna-Aafrika Vabariigis Free State'i provintsis Fezile Dabi ringkonnas Metsimaholo vallas.

2011. aasta rahvaloenduse andmetel oli Viljoensdrifi elanikest mustanahalisi aafriklasi 73,77%, valgeid 6,92%, värvilisi 1,46%, India või Aasia päritolu inimesi 0,67% ja teisi 17,18%. Sotho keelt pidas emakeeleks 28,52%, suulu keelt 20,12%, koosa keelt 17,38%, afrikaani keelt 10,16%, tsvana keelt 7,23%, pedi keelt 4,88%, tsonga keelt 3,71% ja svaasi keelt 3,13%.

Viited

Lõuna-Aafrika Vabariigi asulad
Eersteling

Eersteling on asula Lõuna-Aafrika Vabariigis KwaZulu-Natali provintsis Zululandi ringkonnas eDumbe vallas.

2011. aasta rahvaloenduse andmetel oli Eerstelingi elanikest mustanahalisi aafriklasi 99,90% ja India või Aasia päritolu inimesi 0,10%. Suulu keelt pidas emakeeleks 97,68% inimesi ja inglise keelt 1,31%.

Viited

Lõuna-Aafrika Vabariigi asulad
Brakfontein

Brakfontein on linn Lõuna-Aafrika Vabariigis KwaZulu-Natali provintsis uThukela ringkonnas Alfred Duma vallas.

2011. aasta rahvaloenduse andmetel oli Brakfonteini elanikest mustanahalisi aafriklasi 99,88% ja India või Aasia päritolu inimesi 0,12%. Suulu keelt pidas emakeeleks 96,33% inimesi ja inglise keelt 1,46%.

Viited

KwaZulu-Natali provintsi linnad
Shaka's Rock

Shaka's Rock on asula Lõuna-Aafrika Vabariigis KwaZulu-Natali provintsis iLembe ringkonnas KwaDukuza vallas. Shaka's Rock asub India ookeani rannikul.

2011. aasta rahvaloenduse andmetel oli Shaka's Rocki elanikest valgeid 77,66%, mustanahalisi aafriklasi 19,00%, India või Aasia päritolu inimesi 2,74%, värvilisi 0,15% ja teisi 0,30%. Inglise keelt pidas emakeeleks 67,93% inimesi, afrikaani keelt 14,89%, suulu keelt 11,85%, svaasi keelt 0,91% ja koosa keelt 0,61%.

Viited

Lõuna-Aafrika Vabariigi asulad
Zinkwazi Beach

Zinkwazi Beach on asula Lõuna-Aafrika Vabariigis KwaZulu-Natali provintsis iLembe ringkonnas KwaDukuza vallas. Zinkwazi Beach asub India ookeani rannikul.

2011. aasta rahvaloenduse andmetel oli Zinkwazi Beachi elanikest valgeid 62,91%, mustanahalisi aafriklasi 34,34%, India või Aasia päritolu inimesi 2,02%, värvilisi 0,14% ja teisi 0,58%. Inglise keelt pidas emakeeleks 56,33% inimesi, suulu keelt 23,30%, afrikaani keelt 8,95%, koosa keelt 4,01% ja viipekeelt 0,93%.

Viited

Lõuna-Aafrika Vabariigi asulad
Cloneen

Cloneen on linn Lõuna-Aafrika Vabariigis KwaZulu-Natali provintsis Amajuba ringkonnas Dannhauseri vallas.

2011. aasta rahvaloenduse andmetel oli Cloneeni elanikest mustanahalisi aafriklasi 99,24%, India või Aasia päritolu inimesi 0,41%, värvilisi 0,23%, valgeid 0,07% ja teisi 0,02%. Suulu keelt pidas emakeeleks 95,46% inimesi ja inglise keelt 1,08%.

Viited

KwaZulu-Natali provintsi linnad
Kuldtirts

Kuldtirts (Chrysochraon dispar) sihktiivaliste seltsi kuuluv putukaliik.

Putukat on Eestis kõikjal.

Viited

Välislingid

Eesti sihktiivalised
Maltakeelne Vikipeedia

Maltakeelne Vikipeedia (malta keeles Wikipedija Malti) on Vikipeedia maltakeelne versioon.

Maltakeelsele Vikipeediale pandi alus 2004. aastal. 

Seal on  artiklit, millega see on artiklite arvult . keeleversioon.

Viited

Välislingid
Maltakeelne Vikipeedia

Vikipeedia keeleversioonid
Malta
Jorge Jesus

Jorge Fernando Pinheiro de Jesus (sündinud 24. juulil 1954 Amadoras) on Portugali jalgpallitreener ja endine jalgpallur.

Tema jalgpallurikarjäär kestis aastatel 1973–1990. Tema mängijapositsioon oli poolkaitsja. Ta mängis kogu karjääri Portugali klubides, sh Lissaboni Sportingus, Belenenseses, União de Leirias, Vitória Setúbalis ja Farenses.

Pärast jalgpallurikarjääri lõppu alustas ta tööd treenrina. Ta on olnud muuhulgas Portugali klubide Vitória Setúbali (2000–2002), Vitória Guimarãesi (2003–2004), União Leiria (2005–2006), Belenensese (2006–2008), Braga (2008–2009) ja Lissaboni Sportingu (2015–2018) ning Saudi-Araabia klubi Al-Hilali peatreener (2018–2019).

2019. aasta juunis sai ta Brasiilia kõrgliiga klubi Flamengo peatreeneriks. Tema juhtimisel võitis Flamengo 2019. aasta hooajal Brasiilia meistrivõistlused ja Lõuna-Ameerika klubide meistrivõistlused. Ta sai sellega Brasiilia kõrgliiga ajaloo teiseks välisriigist pärit peatreeneriks, kes on Brasiilia meistriks tulnud. Samuti oli ta Mirko Jozići järel teine eurooplane, kes on Copa Libertadorese võitnud.

2020. aasta augustis naasis ta Portugali kõrgliigaklubi Lissaboni Benfica peatreenerina kohale. Enne seda oli ta Benfica peatreener olnud aastatel 2009–2015, mil ta tuli klubiga kolm korda Portugali meistriks ning valiti kolmel hooajal Portugali kõrgliiga parimaks peatreeneriks. Osapoolte kokkuleppel lahkus ta Benfica peatreeneri kohalt 2021. aasta detsembris.

2022. aasta juunis sai ta Türgi kõrgliigaklubi Fenerbahçe peatreeneriks.

Saavutused

Treenerina 
Braga
UEFA Intertoto karikas: 2008
Benfica
Primeira Liga: 2009–10, 2013–14, 2014–15
Taça de Portugal: 2013–14
Taça da Liga: 2009–10, 2010–11, 2011–12, 2013–14, 2014–15
Supertaça Cândido de Oliveira: 2014
Sporting CP
Taça da Liga: 2017–18
Supertaça Cândido de Oliveira: 2015
Al Hilal
Saudi Super Cup: 2018
Flamengo
Campeonato Brasileiro Série A: 2019
Copa Libertadores: 2019
Supercopa do Brasil: 2020
Recopa Sudamericana: 2020
Campeonato Carioca: 2020

Välislingid 

Portugali jalgpallurid
Portugali jalgpallitreenerid
Lissaboni Sportingu jalgpallurid
Primeira Liga mängijad
Lissaboni Benfica peatreenerid
Lissaboni Sportingu peatreenerid
Clube de Regatas do Flamengo peatreenerid
Sündinud 1954
USS Hornet

USS Hornet (CV/CVA/CVS-12) on endine Ameerika Ühendriikide mereväe Essex-klassi lennukikandja.

Laev valmis 1943. aastal ja saadeti osalema Vaikse ookeani sõjategevusse. Laev osales 1944. aasta alguses Uus-Guinea, Belau ja Chuuki saartel asunud jaapanlaste rajatiste ründamises. Hornet osales seejärel Mariaanide lahingus ning Filipiini merelahingus. Juunis 1945 jäi lennukikandja taifuuni kätte ja sai tõsiselt kannatada, mistõttu pidi parandustöödeks naasma Ameerika Ühendriikidesse.

Sõja järel osales laev operatsioonis Magic Carpet, tuues USA sõdureid Euroopast koju. 1946. aastal arvati laev reservi ning võeti taas teenistusse Korea sõja ajal. 1950ndate lõpus laev moderniseeriti. Hornet osales 1960ndatel vähesel määral Vietnami sõjas ning Apollo programmis, korjates merest välja Kuult naasnud missioonide Apollo 11 ja 12 meeskonnaliikmed ja nende juhtimismoodulid. 

USS Hornet lõpetas teenistuse 1970. aastal ning see sai California osariigi ja USA riiklikuks ajaloomälestiseks. Alates 1998. aastast on see muuseumlaev.

Viited

Lennukikandjad
Ihor Lunjov

Ihor Lunjov (ukraina keeles Ігор Васильович Луньов; sündinud 25. aprillil 1962) on Ukraina sõjaväelane, auastmelt kindralleitnant.

Auastmed 
 2017 - kindralleitnant

Viited

Välislingid 
Силы спецопераций возглавил генерал-майор Лунев - ZN.UA, 05.01.2016

Ukraina sõjaväelased
Sündinud 1962
Vadõm Prõstaiko

Vadõm Prõstaiko (ukraina keeles Вадим Володимирович Пристайко; sündinud 20. veeberuaril 1970 Kilijas Odessa oblastis) on Ukraina diplomaat ja poliitik. Ta oli alates 29. augustist 2019 kuni 4. märtsini 2020 Ukraina välisminister.

Septembris 2019. aastal andis Ukraina president Volodõmõr Zelenskõi välisminister Prõstaikole (eluaegse) erakorralise ja täievolilise suursaadiku diplomaatilise teenistusastme.

Riigi teenistuses 
Aastatel 2012–2014 oli ta Ukraina suursaadik Kanadas. 2014. aasta detsembris määras välisminister Pavlo Klimkin ta enda asetäitjaks. 22. mail 2019 nimetas president Zelenskõi ta Ukraina Presidendi Administratsiooni juhi asetäitjaks.

Viited

Välislingid 
 Владимир Кравченко. Лишнее звено? - Zn.ua, 30.08.2019 

Ukraina diplomaadid
Ukraina välisministrid
Sündinud 1970
Polüamooria

Polüamooria (tuleneb kreekakeelsest sõnast πολύ (polü-, 'mitu', 'palju'), ja ladinakeelsest sõnast amor ('armastus') tähendab praktiseerimist või iha emotsionaalselt intiimse suhte järgi rohkem kui ühe partneriga, ning samas eeldab kõikide seotud partnerite nõusolekut. Seda on kirjeldatud ka kui vastastikune eetiline ja vastutustundlik mittemonogaamia. Inimesed, kes identifitseerivad ennast polüamoorseks, usuvad avatud suhtesse, kus on teadlik armukadeduse talitsemine. Tugevaks, pühendatud ja pikaajaliseks suhteks pole nende jaoks vajalik seksuaalsuse ja suhte eksklusiivsus.

Väärtused 
 Truudus ja ustavus – väga suur protsent polüamoorsetest defineerib truudust mitte kui seksuaalset eksklusiivsust, vaid kui usaldust lubadustesse ja kokkulepetesse, mis on suhte kohta kehtestatud. Kõikide partnerite vahel peab olema üksteise vastu usaldus. Ilma selleta selline suhe ei saaks toimida.
 Suhtlus ja läbirääkimised – kuna polüamoorse suhte puhul pole ühte kindlat "standardset mudelit" ja tavapärase suhte ootused siinkohal ei kehti, siis polüamoorses suhtes olevad partnerid peavad tihti läbirääkimisi, et paika panna suhte teatud reeglid. Vastastikune suhtlemine ja austus on sellises suhtes väga kõrgel kohal. Samuti on suhtlemine vajalik igasuguste apsakate parandamiseks ja selgeks rääkimiseks, eriti kui suhe on alles värske ja vead tekivad kergemini.
 Usaldus, ausus, väärikus ja austus – ideaalis peaks partneri partnerit võtma kui oma partneri elu ühte osa, mitte teda lihtsalt tolereerima.
 Omanikuinstinkti puudumine – paljud polüamoristid näevad teiste sügavate suhete ülemääraseid piiranguid vähem soovituna, sest selliseid piiranguid saab kasutada usalduse asendamiseks omandi ja kontrolli raamistikuga. Tavaliselt eelistatakse või julgustatakse seda, et polüamorist püüab vaadata oma partnerite teisi partnereid partnerite edu saavutamise seisukohast, mitte ohuks neile endile. Seetõttu ei peeta armukadedust ja omandamist üldiselt mitte nii, et vältida või struktureerida suhteid ümber, vaid vastuseid, mida tuleks uurida, mõista ja lahendada iga indiviidi piires, kusjuures eesmärgiks on kompersiooni leidmine. Kompersioon on õnne ja rõõmu empaatiline seisund, mida kogetakse, kui teine ​​inimene tunneb õnne ja rõõmu. Polüamoorsete suhete kontekstis kirjeldab see positiivseid tundeid, mida üks partneritest kogeb, kui nende intiimpartner naudib teist suhet.

Sümbolid 

Põhiliselt kasutatav sümbol on lõputu süda. 

Teiseks sümboliks on polüamoorsuse lipp, mille lõi Jim Evans aastal 1995. See on kolme triibuga lipp, millest esimene on sinine (esindab avatust ja ausust kõikide partnerite vahel), teine punane (esindab armastust ja kirge) ning viimaseks must (esindab solidaarsust nende suhtes, kes peavad oma polüamoorset suhet saladuses hoidma välismaailma eest). Lipu keskel on kuldne kreeka täht pii, mis tähistab polüamoorsuse initsiaali. Kuld esindab väärtust, mida me asetame emotsionaalsele sidemetele teiste suhtes ... mitte ainult füüsilistele suhetele.
Joanna Hoffmann

Joanna Hoffmann (sünninimi Joanna Pungas, seejärel Joanna Veelmaa, sündinud 8. jaanuaril 1990) on eesti kunstnik, kuraator ja muuseumitöötaja, Tartu Kunstimuuseumi direktor.

Ta sai 2012. aastal Eesti Kunstiakadeemias bakalaureusekraadi tekstiilidisaini alal ja samas 2016. aastal magistrikraadi maalikunsti alal.

Aastatel 2012–2014 töötas ta programmi Noored Kooli raames Keila Koolis eesti keele, kirjanduse ja kunstiajaloo õpetajana.

Aastal 2016 asus ta Tartu Kunstimuuseumis tööle kaasaegse kunsti kuraatorina ja aastast 2019 töötas näituste osakonna juhatajana ja direktori kohusetäitjana. Alates 20. oktoobrist 2020 on ta Tartu Kunstimuuseumi direktor.

Ta on kureerinud näitusi "Peeter Allik. Kultiveeritud skisofreenia" (2017), Art Allmägi isikunäitus "Paint It Black II" (2017), "Metafoorid kodule. Noorte kunstnike tõlgendusi" (EV 100 programmis, 2018), Erik Alalooga isikunäitus "Singulaator" (2018), "Lugusid kuulumisest. Kaasaegne kunst Rootsist" (koostöös Hanna-Liis Kondiga, 2019), "Pallas 100. Kunstikool ja Kultus" (koostöös Hanna-Liis Kondiga, 2019), Tiit Pääsukese retrospektiivnäitus "Nostalgiata" (2020), "Randevuu Nellyga. Eduard Wiiralt Juhani Komulaineni kollektsioonist" (2021), Krista Leesi isikunäitus "Verbarium" (2021) ja Vano Allsalu isikunäitus "Kunstnik peas" (2021).  

Ta on ka näiteks Vikipeedia kunstikuu artiklivõistluse žürii liige 2021. aasta oktoobris.

Liikmesus
2018 Tartu Kunstnike Liit
2020 Eesti Kunstiteadlaste ja Kuraatorite Ühing

Viited

Eesti muuseumitöötajad
Kuraatorid
Eesti Kunstiakadeemia vilistlased
Sündinud 1990
Voog (infotehnoloogia)

Voog (varasema nimega Edicy) on Eesti ettevõtte Fraktal (eesotsas Tõnu Runnel) tehtud veebitöörist, millega saab luua ja hallata kodulehti. Voo eelis on see, et kodulehe tegemine käib visuaalselt ja tundma ei pea programmeerimiskeeli.

2014 nimetati Edicy ümber Voogiks. Ühes sellega kadusid veebitööriista tasuta variandid.

Viited

Välislingid
https://digitark.ee/edicyga-on-kodulehe-tegemine-imelihtne/
https://www.reklaam.ee/blogi/tere-voog

Eesti infotehnoloogia
Veebitarkvara
Tiiu Aavik

Tiiu Aavik (sündinud 7. mail 1959 Keilas) on Eesti omavalitsustegelane. 

Ta on lõpetanud Tallinna Polütehnikumi, pärast mida suunati ta tööle Tartusse füüsikainstituuti.

Ta on kohalikel valimistel kandideerinud alates 1996. aastast. 2002. ja 2005. aastal kandideeris ta Eestimaa Rahvaliidu nimekirjas, 2009. ja 2013. aastal valimisliidus Koostöö. 

Aastatel 2009–2017 oli ta Martna vallavanem.

2010. aastal kaitses ta Sisekaitseakadeemias halduskorralduse bakalaureuse kraadi.

Ta on olnud MTÜ Kodukant Läänemaa juhatuse esimees.

Viited

Välislingid
"Valimisliidud demokraatia osana (Läänemaa näitel)" Lõputöö. Sisekaitseakadeemia, 2010

Eesti omavalitsustegelased
Sündinud 1959
Küürtirt

Küürtirt (Centrotus cornutus) on nokaliste seltsi kuuluv putukaliik.

Putukat on ka Eestis.

Viited

Välislingid

Eesti putukad
Nokalised
Mardikvahtlane

Mardikvahtlane (Lepyronia coleoptrata) on nokaliste seltsi kuuluv putukaliik.

Putukat on ka Eestis.

Viited

Välislingid

Eesti putukad
Nokalised
Lepavahtlane

Lepavahtlane ehk lepavahustaja (Aphrophora alni) on nokaliste seltsi kuuluv putukaliik.

Putukat on ka Eestis.

Viited

Välislingid

Eesti putukad
Nokalised
Harilik vahtlane

Harilik vahtlane ehk harilik vahustaja (Philaenus spumarius) on nokaliste seltsi kuuluv putukaliik.

Putukat on ka Eestis.

Viited

Välislingid

Eesti putukad
Nokalised
Roheline pahktäi

Roheline pahktäi (Sacchiphantes viridis) on nokaliste seltsi kuuluv putukaliik.

Putukat on ka Eestis.

Viited

Välislingid

Eesti putukad
Nokalised
Kapsa-tuhktäi

Kapsa-tuhktäi (Brevicoryne brassicae) on nokaliste seltsi kuuluv putukaliik.

Putukat on ka Eestis.

Viited

Välislingid

Eesti putukad
Lehetäilised
Õunapuu-lehekirp

Õunapuu-lehekirp (Cacopsylla mali, sünonüüm Psylla mali) on nokaliste seltsi kuuluv putukaliik.

Putukat on ka Eestis.

Viited

Välislingid

Eesti putukad
Nokalised
Kapsakarilane

Kapsakarilane (Aleyrodes proletella) on nokaliste seltsi kuuluv putukaliik.

Putukat on ka Eestis.

Viited

Välislingid

Eesti putukad
Nokalised
Belgradi FK Crvena Zvezda

Belgradi FK Crvena Zvezda (serbia keeles Фудбалски клуб Црвена звезда / Fudbalski klub Crvena zvezda, 'Belgradi Punane Täht') on Serbia jalgpalliklubi, mis tegutseb riigi pealinnas Belgradis. See mängib riigi kõrgliigas Superliga.

Klubi on tulnud oma riigi meistriks 32 korda, sh seitse korda Serbia meistriks. See oli endise Jugoslaavia kõige edukam klubi, kui see tuli Jugoslaavia meistriks kokku 19 korda.

Belgradi Crvena Zvezda on ainus Ida-Euroopa klubi, mis on võitnud nii Euroopa karika kui ka Intercontinental Cupi (mõlemad võideti 1991. aastal).

Belgradi Crvena Zvezda on Serbia kõige populaarsem jalgpalliklubi. Crvena Zvezda suurim konkurent on linnarivaal Partizan ja klubidevaheline rivaliteet on tuntud "igavese derbina" (serbia keeles Вечити дерби / Večiti derbi).

Saavutused 
Serbia Rahvavabariigi liiga:
Võitja (1): 1945–46
Jugoslaavia liiga:
Võitja (19): 1951, 1952–53, 1955–56, 1956–57, 1958–59, 1959–60, 1963–64, 1967–68, 1968–69, 1969–70, 1972–73, 1976–77, 1979–80, 1980–81, 1983–84, 1987–88, 1989–90, 1990–91, 1991–92
Serbia ja Montenegro liiga:
Võitja (5): 1994–95, 1999–00, 2000–01, 2003–04, 2005–06
Serbia Superliga:
Võitja (8): 2006–07, 2013–14, 2015–16, 2017–18, 2018–19, 2019–20, 2020–21, 2021/22
Jugoslaavia karikas:
Võitja (12): 1948, 1949, 1950, 1957–58, 1958–59, 1963–64, 1967–68, 1969–70, 1970–71, 1981–82, 1984–85, 1989–90
Serbia ja Montenegro karikas:
Võitja (9): 1992–93, 1994–95, 1995–96, 1996–97, 1998–99, 1999–00, 2001–02, 2003–04, 2005–06
Serbia karikas:
Võitja (5): 2006–07, 2009–10, 2011–12, 2020/21, 2021/22
Jugoslaavia superkarikas:
Võitja (2): 1969, 1971
Jugoslaavia liigakarikas:
Võitja (1): 1973
Euroopa karikas / UEFA Meistrite Liiga:
Võitja (1): 1990–91
UEFA karikas / UEFA Euroopa Liiga:
Teine koht (1): 1978–79
UEFA superkarikas:
Teine koht (1): 1991
Intercontinental Cup:
Võitja (1): 1991
Mitropa karikas:
Võitja (2): 1958, 1967–68

Välislingid 
 Ametlik koduleht

Belgrad
Serbia jalgpalliklubid
Ilhan Omar

Ilhan Abdullahi Omar (sündinud 4. oktoobril 1981 Mogadishus Somaalias) on somaali päritolu Ameerika Ühendriikide poliitik, Demokraatliku Partei liige ja alates 6. novembrist 2018 Ameerika Ühendriikide Esindajatekoja liige Minnesota osariigi 5. valimisringkonnast.

Ta sündis aastal 1981 Mogadishus, lapsepõlve veetis Baydhabos. Pärast Somaalia kodusõja algust aastal 1991 põgenes perekond Keeniasse, kus viibiti neli aastat põgenikelaagreis. Aastal 1995 sai perekond loa asuda USA-sse, nad asusid alul Arlingtoni maakonda Virginia osariiki, hiljem asus perekond Minneapolisse, kus Ilhan omandas inglise keele. Aastal 2000 sai ta Ameerika Ühendriikide kodakondsuse. Aastal 2011 lõpetas Ilhan politoloogia ja rahvusvaheliste suhete alal bakalaureusena Põhja-Dakota Ülikooli.

6. novembril 2018 sai ta Ameerika Ühendriikide Esindajatekoja liikmeks, olles koos Rashida Tlaibiga esimene mosleminaine, kes sai Ameerika Ühendriikide Esindajatekoja liikmeks; lisaks on ta esimene somaali päritolu Ameerika Ühendriikide poliitik, kes sai Ameerika Ühendriikide Esindajatekoja liikmeks.

Omar on sageli olnud Iisraeli suhtes kriitiline, suhtudes hukkamõistvalt muuhulgas näiteks Iisraeli asunduspoliitikasse ja sõjaväelisesse tegevusse Palestiina territooriumil. 2019. aasta algul kommenteeris ta kriitiliselt Ameerika Ühendriikide toetust Iisraelile, mille mõistsid hukka mitmed demokraadid, vabariiklased ja juudiorganisatsioonide esindajad, kes pidasid ta kommentaare antisemiitlikuks.

Välislingid 

Ilhan Omari kodulehekülg
Ilhan Omar Ameerika Ühendriikide Esindajatekoja kodulehel

Ameerika Ühendriikide Esindajatekoja liikmed‎
Sündinud 1981
Faltin

Faltin (vene keeles Фалтин) on Ida-Preisimaalt pärit literaadi- ja aadlisuguvõsa.

Suguvõsa liikmeid
Alexander Hermann von Faltin (1819−1899), kolleegiumiassessor, Riia raehärra, liberaalne poliitik, Baltische Monatsschrifti kaastoimetaja
Ernst Karl Rudolf Faltin (1829−1918), Kišinjovi pastor, praost
Henning Faltin (sündinud 1966), Saksamaa flotilliadmiral

Välislingid
Faltini suguvõsa genealoogia
Faltini suguvõsa kodulehekülg

Liivimaa immatrikuleerimata aadel
Lancasteri Ülikool

Lancasteri Ülikool (inglise keeles Lancaster University) on ülikool Inglismaal Lancashire'i krahvkonnas Lancasteris.

Ülikool asutati 1964.

2016. aastal õppis seal üle 13 000 üliõpilase.

Viited

Välislingid 
Koduleht

Suurbritannia ülikoolid